《吴鼓吹曲十二曲 其十二 玄化》
魏晋·佚名

玄化象以天。陛下圣真。张皇纲。率道以安民。惠泽宣流而云布。

上下睦亲。君臣酣宴乐。激发弦歌扬妙新。修文筹庙胜。

须时备驾巡洛津。康哉泰。四海欢忻。越与三五邻。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。